**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 26. augustā **Nr.13**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Kancelejas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA (*līdz plkst. 11.27*), domes izglītības darba un jaunatnes lietu speciāliste INĀRA BRIEDE (*līdz plkst. 11.27*), domes Dzimtsarakstu nodaļas vadītāja NATAĻJA KRASNOVA, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA.

citi: Ādažu pirmsskolas izglītības iestādes “Strautiņš” vadītājas vietniece LINDA CINTIŅA, Kadagas pirmsskolas izglītības iestādes “Mežavēji” vadītāja IRĒNA KUZŅECOVA.

nepiedalās (attaisnotu iemeslu dēļ): domes Kancelejas lietvedības sekretāre MĀRĪTE BIZIKA.

Sēdi protokolē: Kancelejas vadītāja JEVGĒNIJA SVIRIDENKOVA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 10.30.

**Darba kārtībā:**

1. Par bērnu pieteicēju atbildēm uz nosūtītajiem uzaicinājumiem bērniem apmeklēt pašvaldības PII 2021./2022. mācību gadā.
2. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana.
3. Par iestādes maiņu diviem bērniem no Ādažu vidusskolas uz ĀPII “Strautiņš” un otrādi.
4. Citi jautājumi.

**1.§**

**Par bērnu pieteicēju atbildēm uz nosūtītajiem uzaicinājumiem bērniem apmeklēt pašvaldības PII 2021./2022. mācību gadā**

* 1. **Kadagas pirmsskolas izglītības iestāde “Mežavēji”**

J.SVIRIDENKOVA iepazīstina un informē par 1 (vienu) saņemto no KPII “Mežavēji” vadītājas Irēnas Kuzņecovas bērnu pieteicēju atbilžu sarakstu ar paskaidrojošo informāciju 2021./2022. mācību gadam (1.1. pielikums):

***1.saraksts****:* jaukta vecuma grupa – bērnu dzimšanas datumi: no 01.01.2017. līdz 31.12.2017. – 5 vietas.

No nosūtītajiem 5 (pieciem) uzaicinājumiem saņemti 2 (divi) atteikumi (1 (vienu) pieteikumu sistēmā anulējuši vecāki un saņemt 1 (viens) iesniegums par atteikumu no vietas iestādē).

I. KUZŅECOVA informē, ka, aicinot iepriekš uzaicināto bērnu vecākus slēgt pakalpojuma līgumu ar iestādi, ir atbrīvojusies 1 (viena) vieta 2017. gadā dzimušajam bērnam, kā arī no iepriekš uzaicināta 2019. gadā dzimušā bērna ar prioritāti “NBS karavīra bērns” vecākiem ir saņemts atteikums. Vērš uzmanību, ka rindā uz iestādi ir 2020. gadā dzimušais bērns ar prioritāti “NBS karavīra bērns”, kuram pilni trīs gadi paliks šā gada 3. septembrī. Lūdz atļaut šā gada 3. septembrī uzaicināt 2020. gadā dzimušo bērnu ar prioritāti “NBS karavīra bērns”.

Atklāti balsojot, ar 7 balsīm "Par", "Pret" – nav, "Atturas" – nav, **KOMISIJA NOLEMJ**:

**Pieņemt** informāciju zināšanai.

* 1. **Ādažu pirmsskolas izglītības iestāde “Strautiņš”**

J.SVIRIDENKOVA informē par no ĀPII “Strautiņš” saņemto informāciju (1.2. pielikums) ar uzaicinājumiem, kas tika nosūtīti šā gada 15. aprīlī, 25. maijā, 11. augustā un 20. augustā. Aicinot vecākus slēgt pakalpojuma līgumu ar iestādi, šādā vecumā bērnu grupās ir atbrīvojušas vietas, jo bērnu vecāki attiecās no vietas iestādē:

***1.saraksts****:* jaunākā vecuma grupa (no 1,5 līdz 2,5) – bērnu dzimšanas datumi: no 01.03.2020. līdz 01.03.2019. – 0 vietu;

***2.saraksts*:** jaukta vecuma grupa (3-4 gadīgie bērni) 3-gadīgie – bērnu dzimšanas datumi: no 01.01.2018. līdz 28.02.2019. – 1 vieta (ir saņemts vēl 1 (viens) mutisks atteikums, bet nepieciešams saņemt rakstisku atteikumu vai pieteikuma anulāciju portālā);

***3.saraksts****:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – 0 vietu;

***4.saraksts:***Mazākumtautību vispārējā izglītības programmas grupa – 0 vietu.

L. CINTIŅA informē, ka iestādē ir vēl 3 (trīs) brīvas vietas: 1) jaukta vecuma grupā (3-4 gadīgie bērni) – 2 (divas) vietas, no kurām 1 (viena) vieta 3-gadīgam bērnam un 1 (viena) vieta 4-gadīgam bērnam; 2) jaunākā vecuma grupā (no 1,5 līdz 2,5) – 1 (viena) brīva vieta. Lūdz pagaidām jaunākā vecuma grupā bērnu neaicināt, atstājot 1 (vienu) vietu brīvu, jeb rezervē.

I. BRIEDE informē, ka, pārbaudot rindu moduli, rindā uz ĀPII “Strautiņš” ir 4 (četri) obligātās pirmsskolas izglītības vecuma (5-6 gadīgie) bērni, kuri šogad jau tika uzaicināti uz ĀPII “Strautiņš”, bet attiecās un atkārtoti stājās rindā.

L. CINTIŅA informē, ka sazināsies ar šo bērnu vecākiem un lūgs 1 (vienas) dienas laikā pieteikumos precizēt vēlamo mācību gadu uz 2022./2023. Ja vecāki to nebūs izdarījuši, tad šā gada 27. augustā sagatavos uzaicinājumu sarakstus, uzaicinot rindā esošos obligātās pirmsskolas izglītības vecuma (5-6 gadīgos) bērnus.

Atklāti balsojot, ar 7 balsīm "Par", "Pret" – nav, "Atturas" – nav, **KOMISIJA NOLEMJ**:

**Pieņemt** informāciju zināšanai.

* 1. **Ādažu vidusskolas pirmsskola**

Č. BATŅA informē, ka kopumā, sākot no šā gada 1. aprīļa ir uzņemti 24 bērni, kuri piedzima 2017. gadā. Pauž viedokli, ka jaukta vecuma grupā (bērniem, kuri dzimuši no 2017. gada 1. janvāra līdz 2018. gada 1. septembrim) ir dažāds attīstības līmenis vecumposmos (atšķirība starp trīsgadīgiem un četrgadīgiem bērniem ir lielāka tieši varēšanas, zināšanu un izpratnes līmenī), līdz ar to ierosina veidot tīra vecuma grupu 2018. gadā dzimušajiem bērniem, savukārt 2017. gadā dzimušos bērnus apvienot ar 2016. gadā dzimušajiem bērniem (4.gadnieku un 5.gadnieku vecuma atšķirība atsevišķos gadījumos nav tik liela un arī vecumposma atšķirības nav tik izteiktas). Atgādina, ka 2016. gadā dzimušo bērnu skaits, kuri piekrita apmeklēt iestādi ar šā gada 1. septembrī, ir 9 (deviņi) bērni. Pauž viedokli, ka, apvienojot 2016. gada rudenī un ziemā dzimušos bērnus ar 2017. gada pavasarī dzimušajiem bērniem, veidosies viendabīga grupa, kas ļaus bērnus kvalitatīvi sagatavot skolai.

J. SVIRIDENKOVA ierosina uzdot izglītības darba un jaunatnes lietu speciālistei I. Briedei sagatavot lēmuma projektu par grozījumu Ādažu novada domes 2020. gada 3. decembra lēmumā Nr.254 “Par bērnu uzņemšanu pirmsskolas izglītības programmā Ādažu vidusskolā”, nosakot grupu komplektēšanas kārtību uzņemšanai Ādažu vidusskolas pirmsskolā ar 2021. gada 1. septembri:

1. 20 vietas (1 grupa) 2018. gadā dzimušiem bērniem;
2. 20 vietas (1 jaukta vecuma grupa) bērniem, kuri dzimuši no 01.01.2016. līdz 31.12.2017.

Č. BATŅA informē par brīvajām vietām iestādē:

1. 2016. gadā dzimušajiem bērniem – 1 (viena) brīva vieta;
2. 2016. un 2017. gadā dzimušajiem bērniem – 1 (viena brīva vieta);
3. 2018. gadā dzimušajiem bērniem – 6 (sešas) brīvas vietas.

J. SVIRIDENKOVA ierosina sagatavot un pašvaldības tīmekļvietnē publicēt rakstu ar informāciju par brīvajām vietām iestādē.

Č. BATŅA ierosina rakstu par brīvajām vietām iestādē publicēt pēc šā gada 1. septembra, kad būs precīzi zināms uzņemto bērnu skaits iestādē.

N. RUBENS ierosina, uzaicinot 2018. gadā dzimušos bērnus, iekļaut sarakstā arī tos bērnus, kuriem dzimšanas diena un pilni 3 (trīs) gadi paliek pēc šā gada 1. septembra.

Č. BATŅA informē, ka rindā uz 2021./2022. mācību gadu nav piereģistrēts neviens šāds pieteikums. 2018. gadā dzimušie bērni, kuriem dzimšanas diena ir pēc 1. septembra ir rindā uz 2022./2023. mācību gadu. Pauž viedokli, ka par pārējām brīvajām vietām 2018. gadā dzimušo bērnu grupā komisijai vajadzētu lēmumu pieņemt šā gada septembrī.

Atklāti balsojot, ar 6 balsīm "Par" (I.Briede, N.Krasnova, N.Rubens, Z.Stašule, J.Sviridenkova, B. Vitoliņa), "Pret" – nav, "Atturas" – nav, "Nebalso" – 1 (Č. Batņa), **KOMISIJA NOLEMJ**:

1. **Pieņemt** informāciju zināšanai.
2. **Uzdot** izglītības darba un jaunatnes lietu speciālistei I. Briedei sagatavot lēmuma projektu par grozījumu Ādažu novada domes 2020. gada 3. decembra lēmumā Nr.254 “Par bērnu uzņemšanu pirmsskolas izglītības programmā Ādažu vidusskolā”, nosakot grupu komplektēšanas kārtību uzņemšanai Ādažu vidusskolas pirmsskolā ar 2021. gada 1. septembri: 1) 20 vietas (1 grupa) 2018. gadā dzimušiem bērniem; 2) 20 vietas (1 jaukta vecuma grupa) bērniem, kuri dzimuši no 01.01.2016. līdz 31.12.2017.

**2.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

**2.1. Uzaicināmo bērnu saraksti KPII “Mežavēji” 2021./2022. mācību gadā**

Pamatojoties uz šī protokola 1.1. apakšpunktu,

atklāti balsojot, ar 7 balsīm "Par", "Pret" – nav, "Atturas" – nav, **KOMISIJA NOLEMJ**:

**Uzdot KPII “Mežavēji” vadītājai Irēnai Kuzņecovai:**

1. **sagatavot** sarakstu 2021./2022. mācību gadam, ņemot vērā šādus kritērijus:

*1.saraksts:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – 3 vietas;

*2.saraksts*: jaunākā vecuma grupa (no 1,5 līdz 2,5 gadīgie bērni) – bērnu dzimšanas datumi: no 01.03.2020. līdz 01.03.2019.- 1 vieta ar prioritāti “NBS karavīra bērns” – bērnu uzaicināt šā gada 3. septembrī, kad rindā esošajam bērnam paliks pilni 3 (trīs) gadi.

1. **nosūtīt** uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.

**2.2. Uzaicināmo bērnu saraksti ĀPII “Strautiņš” 2021./2022. mācību gadā**

Pamatojoties uz šī protokola 1.2. apakšpunktu,

atklāti balsojot, ar 7 balsīm "Par", "Pret" – nav, "Atturas" – nav, **KOMISIJA NOLEMJ**:

**Uzdot ĀPII “Strautiņš” vadītājas vietniecei Lindai Cintiņai:**

1. **sagatavot** sarakstu 2021./2022. mācību gadam, ņemot vērā šādus kritērijus:

*1.saraksts*: jaukta vecuma grupa (3-4 gadīgie bērni) 3-gadīgie – bērnu dzimšanas datumi: no 01.01.2018. līdz 28.02.2019. – 2 vietas;

*2.saraksts:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – 1 vieta;

*3.saraksts:* obligātās pirmsskolas izglītības vecuma (5-6 gadīgo) grupa – bērnu dzimšanas datumi: no 01.01.2014. līdz 31.12.2016. – 4 vietas;

1. **nosūtīt** uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.

**2.3. Uzaicināmo bērnu saraksti Ādažu vidusskolas pirmsskolā 2021./2022. mācību gadā**

Pamatojoties uz šī protokola 1.3. apakšpunktu,

atklāti balsojot, ar 6 balsīm "Par" (I.Briede, N.Krasnova, N.Rubens, Z.Stašule, J.Sviridenkova, B. Vitoliņa), "Pret" – nav, "Atturas" – nav, "Nebalso" – 1 (Č. Batņa), **KOMISIJA NOLEMJ**:

**Uzdot Ādažu vidusskolas direktoram Česlavam Batņam:**

1. **sagatavot** sarakstu 2021./2022. mācību gadam, ņemot vērā šādus kritērijus:

*1.saraksts*: 2018. gadā dzimušo bērnu – bērnu dzimšanas datumi: no 01.01.2018. līdz 28.02.2019. – 6 vietas;

*2.saraksts:* jaukta vecuma grupa (2016. – 2017. gadā dzimušie bērni) – bērnu dzimšanas datumi: no 01.01.2016. līdz 31.12.2017. – 1 vieta;

*3.saraksts:* obligātās pirmsskolas izglītības vecuma (5 gadīgo) grupa – bērnu dzimšanas datumi: no 01.01.2016. līdz 31.12.2016. – 1 vieta;

1. **nosūtīt** uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.

**3.§**

**Par iestādes maiņu diviem bērniem no Ādažu vidusskolas uz ĀPII “Strautiņš” un otrādi**

J. SVIRIDENKOVA informē, ka komisijas šā gada 18. augustā sēdē tika sniegta informācija par iestāžu maiņu 4 (četriem) bērniem: 1) 2 (diviem) bērniem no Ādažu vidusskolas pirmsskolas uz ĀPII “Strautiņš” un 2) 2 (diviem) bērniem no ĀPII “Strautiņš” uz Ādažu vidusskolas pirmsskolu. Vērš uzmanību, ka saskaņā ar domes 2017. gada 25. jūlija saistošo noteikumu Nr. 24/2017 “Par pirmsskolas vecuma bērnu reģistrāciju un uzņemšanu Ādažu novada pašvaldības pirmsskolas izglītības iestādēs” (turpmāk – saistošie noteikumi) 32. punktu iestādes maiņa ir pieļaujama, ja bērns ir uzņemts iestādē un vecāki savstarpēji vienojas par maiņu (izņemot NBS karavīru bērniem). Abu bērnu vecāki iesniedz iesniegumus par iestādes maiņu abu iestāžu vadītājiem, kuri ar rīkojumu vienu bērnu atskaita un otru bērnu uzņem iestādē un, vienas darba dienas laikā, veic attiecīgas izmaiņas Valsts izglītības informācijas sistēmas datubāzē. Atgādina, ka komisija šā gada 18. augusta sēdē pieņēma lēmumu, ka minētie saistošie noteikumi ir jāpapildina ar iestādes maiņu bērnu uzņemšanas procesā, jo abām iestādēm bērnu uzņemšana iestādē un vēlāk atskaitīšana un jauna bērna uzņemšana uz rotācijas pamata būtu apgrūtinoša, kā arī liels administratīvs slogs. Informē, ka ĀPII “Strautiņš” un Ādažu vidusskolas pirmsskolā ir saņemti 4 (četri) iesniegumi no (*vārds, uzvārds*) (bērns – *vārds, uzvārds*), (*vārds, uzvārds*) (bērns – *vārds, uzvārds*), (*vārds, uzvārds*) (bērns – *vārds, uzvārds*) un (*vārds, uzvārds*) (bērns – *vārds, uzvārds*) par iestādes maiņu (2. pielikums). Aicina komisijas locekļus atbalstīt iestāžu maiņu iepriekš minētajiem bērniem.

Atklāti balsojot, ar 7 balsīm "Par", "Pret" – nav, "Atturas" – nav, **KOMISIJA NOLEMJ**:

1. **Atbalstīt** iestāžu maiņu (*vārds, uzvārds*), (*vārds, uzvārds*), (*vārds, uzvārds*) un (*vārds, uzvārds*) saskaņā ar iesniegumos norādīto informāciju.
2. **Uzdot** ĀPII “Strautiņš” vadītājas vietniecei Lindai Citiņai un Ādažu vidusskolas direktoram Česlavam Batņam uzņemt šī nolēmuma 1. punktā minētos bērnus attiecīgajās iestādēs, pamatojoties uz bērnu vecāku iesniegumiem.

*Plkst. 11.27 Č. BATŅA un I. BRIEDE atstāj sēdi*.

**4.§**

**Citi jautājumi**

J. SVIRIDENKOVA informē par ĀPII “Strautiņš” saraksti ar (*vārds, uzvārds*) mammu (*vārds, uzvārds*) par bērna uzņemšanu ĀPII “Strautiņš” Mazākumtautību vispārējā izglītības programmas grupā (3. pielikums).

L. CINTIŅA informē, ka (*vārds, uzvārds*), atnākot uz iestādi parakstīt pakalpojuma līgumu, bija paudusi neizpratni par bērna uzņemšanu Mazākumtautību vispārējā izglītības programmas grupā, informējot, ka ir kļūdījusies, gan izvēloties mācību programmu, gan rakstot apliecinājumu par piekrišanu bērnam būt uzņemtam iestādē (3. pielikums).

J. SVIRIDENKOVA informē, ka saskaņā ar saistošo noteikumu pielikumu bērnu vecāks, aizpildot pieteikumu, apliecina, ka pieteikumā norādītās ziņas ir patiesas. Vienlaikus vērš uzmanību, ka ĀPII “Strautiņš” savā šā gada 7. maija e-pasta vēstulē uzdeva (*vārds, uzvārds*) nepārprotamu jautājumu par bērnam izvēlēto mācību programmu un saņēma pozitīvu atbildi: “Paldies! Viss ir korekti!”, kas apliecina, ka sākotnēji izvēlēta mācību programma bija izvēlēta korekti. Pauž viedokli, ka nav tiesiskā pamata uz Mazākumtautību vispārējo izglītības programmu pieteikto un uzaicināto bērnu uzņemt Vispārējās pirmsskolas izglītības programmas grupā, tikai pamatojoties uz (*vārds, uzvārds*) apgalvojumu par kļūdaini sākotnēji izvēlēto mācību programmu un iestādei sniegto atbildi.

L. CINTIŅA informē, ka Vispārējā pirmsskolas izglītības programmā ir divi bērni, kuri abi kopā gribētu mainīt izvēlēto programmu uz Mazākumtautību vispārējo izglītības programmu, bet rotācija ir iespējama tikai 1 (vienam) bērnam. Pauž viedokli, ka, ja vieta tiks piedāvāta tikai 1 (vienam) no bērniem, abi atteiksies mainīt programmu un paliks esošajā grupā.

N. RUBENS ierosina ĀPII “Strautiņš” apjautāt Vispārējā pirmsskolas izglītības programmas grupas audzinātājas par bērnu vecāku velmi mainīt programmu uz Mazākumtautību vispārējo izglītības programmu.

N. KRASNOVA informē, ka grupu maiņa ir iespējama, ja bērns ir uzņemts kādā no mācību programmām. Ierosina uzņemt (*vārds, uzvārds*) Mazākumtautību vispārējā izglītības programmas grupā un tad meklēt iespējas bērnam rotācijas kārtībā mainīt grupu uz Vispārējās pirmsskolas izglītības programmas grupu.

\*\*\*

Protokolam pievienoti ĀPII “Strautiņš” (4. pielikums) un KPII “Mežavēji” (5. pielikums) uzņemamo bērnu saraksti, kas tika izveidoti 30.08.2021.

\*\*\*

Sēdi slēdz plkst. 11:45.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Ināra Briede

Nataļja Krasnova

Nauris Rubens

Zane Stašule

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU